CELEX: 32008D0269
Language: sl
Date: 2008-03-19 00:00:00
Title: 2008/269/ES: Odločba Komisije z dne 19. marca 2008 o spremembi Odločbe 2001/618/ES zaradi vključitve departmajev Côtes-d’Armor, Finistère, Ille-et-Vilaine, Morbihan in Nord, Francija, v seznam območij, prostih bolezni Aujeszkega (notificirano pod dokumentarno številko C(2008) 1072) (Besedilo velja za EGP)

27.3.2008   
            
            
               SL
            
            
               Uradni list Evropske unije
            
            
               L 85/9
            
         
      ODLOČBA KOMISIJE
   
   z dne 19. marca 2008
   o spremembi Odločbe 2001/618/ES zaradi vključitve departmajev Côtes-d’Armor, Finistère, Ille-et-Vilaine, Morbihan in Nord, Francija, v seznam območij, prostih bolezni Aujeszkega
   (notificirano pod dokumentarno številko C(2008) 1072)
   (Besedilo velja za EGP)
   (2008/269/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1) ter zlasti člena 9(2) in člena 10(2) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila, ki se uporabljajo v trgovini z nekaterimi živalmi znotraj Skupnosti. Člen 9 navedene direktive za nekatere nalezljive bolezni, vključno z boleznijo Aujeszkega, določa obvezne nacionalne programe, ki jih je treba predložiti Komisiji v odobritev. Poleg tega člen 10 Direktive 64/432/EGS določa, da morajo države članice Komisiji predložiti dokumentacijo o statusu navedenih bolezni na svojih ozemljih.
            
         
               (2)
            
            
               Priloga I k Odločbi Komisije 2001/618/ES z dne 23. julija 2001 o dodatnih jamstvih za trgovino s prašiči v Skupnosti glede bolezni Aujeszkega, o merilih za zagotavljanje podatkov o tej bolezni in o razveljavitvi odločb 93/24/EGS in 93/244/EGS (2) vključuje seznam držav članic ali njihovih regij, prostih bolezni Aujeszkega, kjer je cepljenje prepovedano. Priloga II k Odločbi 2001/618/ES vključuje seznam držav članic ali njihovih regij, kjer se izvajajo odobreni programi nadzora navedene bolezni.
            
         
               (3)
            
            
               Program za izkoreninjenje bolezni Aujeszkega se je nekaj let izvajal v Franciji v departmajih Côtes-d’Armor, Finistère, Ille-et-Vilaine, Morbihan in Nord, ki so navedeni kot območja, kjer se izvaja odobreni program za izkoreninjenje bolezni Aujeszkega.
            
         
               (4)
            
            
               Francija je Komisiji predložila dokazno dokumentacijo, da imajo departmaji Côtes-d’Armor, Finistère, Ille-et-Vilaine, Morbihan in Nord status območja brez bolezni Aujeszkega, z dokazilom, da je bila bolezen izkoreninjena iz navedenih departmajev.
            
         
               (5)
            
            
               Komisija je proučila dokumentacijo, ki jo je predložila Francija, in ugotovila, da je v skladu s členom 10(1) Direktive 64/432/EGS. Navedene departmaje je zato treba vključiti v seznam iz Priloge I k Odločbi 2001/618/ES.
            
         
               (6)
            
            
               Odločbo 2001/618/ES je zato treba ustrezno spremeniti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prilogi I in II k Odločbi 2001/618/ES se nadomestita z besedilom iz Priloge k tej odločbi.
   Člen 2
   Ta odločba je namenjena državam članicam.
   
      V Bruslju, 19. marca 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL 121, 29.7.1964, str. 1977/64. Direktiva, kakor je bila je bila nazadnje spremenjena z Odločbo Komisije 2007/729/ES (UL L 294, 13.11.2007, str. 26).
   
      (2)  UL L 215, 9.8.2001, str. 48. Odločba, kakor je bila nazadnje spremenjena z Odločbo 2007/729/ES.
   
      PRILOGA
      „
            PRILOGA I
            Države članice ali njihove regije, proste bolezni Aujeszkega, kjer je cepljenje prepovedano
            
                        ISO koda
                     
                     
                        Država članica
                     
                     
                        Regije
                     
                  
                        CZ
                     
                     
                        Češka
                     
                     
                        Vse regije
                     
                  
                        DK
                     
                     
                        Danska
                     
                     
                        Vse regije
                     
                  
                        DE
                     
                     
                        Nemčija
                     
                     
                        Vse regije
                     
                  
                        FR
                     
                     
                        Francija
                     
                     
                        Departmaji Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute-Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire-de-Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Ciper
                     
                     
                        Celotno ozemlje
                     
                  
                        LU
                     
                     
                        Luksemburg
                     
                     
                        Vse regije
                     
                  
                        AT
                     
                     
                        Avstrija
                     
                     
                        Celotno ozemlje
                     
                  
                        SK
                     
                     
                        Slovaška
                     
                     
                        Vse regije
                     
                  
                        FI
                     
                     
                        Finska
                     
                     
                        Vse regije
                     
                  
                        SE
                     
                     
                        Švedska
                     
                     
                        Vse regije
                     
                  
                        UK
                     
                     
                        Združeno kraljestvo
                     
                     
                        Vse regije v Angliji, na Škotskem in v Walesu
                     
                  
         
            PRILOGA II
            Države članice ali njihove regije, kjer potekajo odobreni programi nadzora bolezni Aujeszkega
            
                        ISO koda
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Celotno ozemlje
                     
                  
                        ES
                     
                     
                        Španija
                     
                     
                        Ozemlje avtonomnih skupnosti Galicia, País Vasco, Asturias, Cantabria, Navarra, La Rioja.
                        Ozemlje provinc León, Zamora, Palencia, Burgos, Valladolid in Ávila v avtonomni skupnosti Castilla y León.
                        Ozemlje provinc Las Palmas in Kanarski otoki.
                     
                  
                        IT
                     
                     
                        Italija
                     
                     
                        Provinca Bolzano
                     
                  
                        NL
                     
                     
                        Nizozemska
                     
                     
                        Celotno ozemlje
                     
                  “